Enn meiri samdráttur varð í sölu ávaxtavíns , eða um 12% . Sigrún Ósk Sigurðardóttir , aðstoðarforstjóri ÁTVR , skoðaði söluna á Austurlandi í nýliðnum júnímánuði en þar eru átta Vínbúðir ; á Þórshöfn , Vopnafirði , Egilsstöðum , Seyðisfirði , Reyðarfirði , Fáskrúðsfirði , Djúpavogi og í Neskaupstað . Í þessum verslunum jókst salan um 13% í júní , miðað við sama mánuð í fyrra , og aukningin á fyrri hluta ársins er 7,3% borið saman við janúar til loka júní á síðasta ári . „ Stundum er talað um að salan á hvítvíni gefi vísbendingu um sumarveðrið . Það kemur því ekki á óvart að sala á hvítvíni í júní var 4,9% minni í ár en í fyrra , “ segir Sigrún Ósk í Morgunblaðinu í dag .